Sodoma a Gomora

Sodoma (po hebrejsky סְדוֹם, po grécky Σόδομα - Sodoma) a Gomora (po hebrejsky עֲמוֹרָה, po grécky Γόμοῤῥα - Gomorrha) boli podľa Biblie mestá zničené Bohom za hriechy ich obyvateľov.

Sodoma, Gomora a okolité mestá boli zničené „sírou a ohňom“ (Genezis 19,24-25). Odvtedy sú ich mená synonymom nemravného hriechu a ich pádu so známym prejavom Božieho hnevu. (Júd 1,7) Skazu oboch miest prežil iba Lót a jeho dve dcéry. Lótova manželka sa napriek zákazu pri úteku z mesta otočila a zmenila sa na soľný stĺp. Príbeh o Sodome dal vznik slovu sodomia.

Sodoma bola jedno z piatich miest Päťmestia (Pentapolis) (Múd 10,6): Sodoma, Gomora, Adama (Adma), Seboim (Cebóim) a Segor (Cóar, Bela) (Genezis 19,22). Územie Päťmesia je tiež označované ako „mestá okolo Jordánu“ (Okolie jordánske) (Genezis 13,12), keďže všetky ležali v nížine pri rieke Jordán.

Referencie

Pozri aj 
 Genezis
 Zoznam kníh Biblie
 Starý zákon

Iné projekty 

Kniha Genezis
Biblické miesta